Sanctacaris

Elaf Sanctacaris äbinon limaf grupa: Arthropoda timü Zänoda-Kambrium, petüvöl in slet di Burgess se Kanadän. Nim at älabon lunoti zimmetas ze 10 (milmetas 46 - 93). El Sanctacaris äduton jiniko lü grup: Chelicerata (lü kel dutons i raänids). 

Kap ela Sanctacaris labon päris lul gleipalenlagotas, ed i päri mälid lenlagotas gretik votik. Gleipalenlagots alik labons nog lenlagoti pluik lantenafomik. Koap onik labon koapadilis degbal; koapadil alik labon päri golalögas e cielas. Dabinon el telson (koapadil lätik) vidik, gubafomik.

Primo el Sanctacaris pänemon cogiko Santa Claws. Distü fösils mödikün votik sleta di Burgess, el Sanctacaris no duton lü tüvots ela Walcott yela 1909; pätüvon lä nivod votik fa Desmond Collins ün 1980-1981.

Klad:Nims rujenavik
Klad:Fösils

Klad:Fösils
Klad:Nims rujenavik